Aeroflot|  |
| 

| IATA**SU** | ICAO**AFL** | Šaukinys**Aeroflot** |
| --- | --- | --- |

 |
| Įkurta | 1923 m. |
| Pagrindinis oro uostas | Šeremetjevo oro uostas |
| Antriniai oro uostai | 
* Sankt Peterburgas
* Kaliningradas
* Vladivostokas
* Kijevas
* Berlynas
* Paryžius
* Londonas
* Niujorkas
* Tokijas
* Pekinas
 |
| Dažno keleivio programa | Aeroflot Bonus |
| Aljansas | SkyTeam |
| Lėktuvų skaičius | 106 (159 užsakyti) |
| Maršrutai | 102 |
| Šūkis | „Nuoširdžiai Jūsų, „Aeroflot"  (*„Искренне ваш, „Аэрофлот"*) |
| Būstinė | Maskva, Rusija Rusija |
| Vadovybė | Vitalijus Saveljevas (*Савельев Виталий Геннадьевич* ) |
| Tinklalapis | www.aeroflot.ru/cms/en |

**Aeroflot** (rus. *Аэрофлот-Российские авиалинии*) – didžiausia Rusijos oro linijų bendrovė. Jos istorija skaičiuojama nuo 1923 m. liepos 15 d. Bendrovę „Aeroflot" aptarnauja vidiniai operatoriai. Jos keleiviai skraidinami į 102 miestus daugelyje pasaulio šalių. Kompanijos „Aeroflot" būstinė yra įsikūrusi tarptautiname Šeremetjevo oro uoste. Ši bendrovė yra viena seniausių pasaulyje.

Istorija
--------

Tarybų Sąjungos gyvavimo metu „Aeroflot" buvo nacionalinės oro linijos ir buvo laikomos didžiausiomis linijomis pasaulyje. Po Tarybų Sąjungos griūties „Aeroflot" tapo pusiau privačia bendrove. Tačiau ji vis dar yra viena iš didžiausią pelną nešančių oro transporto kompanijų pasaulyje . „Aeroflot" *de facto* vadinama nacionalinėmis Rusijos oro linijomis.

„Aeroflot" vėliava.
1949 m. tarybinis pašto ženklas, kuriame vaizduojami „Aeroflot" maršrutai.
Legendinis „Tu-144".
„Antonov An-32" 1977 m.
„Boeing 777".
2006 m. balandį „Aeroflot" prisijungė prie „SkyTeam" kompanijos tinklo.

2009 m. gruodžio 31 d. savo paskutinį skrydį per 40 metų atliko „Tupolev Tu-154" lėktuvas.

2010 m. vasarį šalies vyriausybė pranešė, kad visos valstybinės nuosavybės oro linijos, kurios priklauso tinklui „Rostechnologii", bus prijungtos prie „Aeroflot". Taip norima padidinti įmonės pelną ir finansines galimybes  .

2010 m. liepą Rusijos premjeras Vladimiras Putinas viešai paskatino „Aeroflot" savo reisams daugiau naudoti Rusijoje gaminamų lėktuvų . Kompanija paskelbė, kad iki 2020 m. turės 126 naujus Rusijoje pagamintus lėktuvus.

2011 m. kovo duomenimis „Aeroflot" kompanijos lėktuvai skraidė 97 kryptimis 49 šalyse. 2011 m. liepos duomenimis kompanija turėjo 103 lėktuvus ir dar 169 buvo užsakyti.

Flotilė
-------

Aerofloto orlaivių parkas turi daugiausiai NVS šalyse  keleivinių lėktuvų. 2017 m. balandžio 3 d. duomenimis Aeroflotui priklausė:

* 64 „Airbus A320",
* 30 „Airbus A321",
* 22 „Airbus A330",
* 22 „Boeing 737-800",
* 15 „Boeing 777-300ER",
* 3 „Iljušin Il-96-300", (sandėliuojami)
* 29 „Sukhoj Superjet 100" (pirmą kartą į orą pakilo 2011 m. sausio 31 d.)

Visi orlaiviai „А320", „A330", „Boeing 767" ir „Il-96" turi savus pavadinimus, užrašytus ant fiuzeliažų. Pvz. "Airbus" markės lėktuvai yra pavadinti žymiausių rusų kompozitorių vardais („Čaikovskis", „Prokofjevas"), „Boeing" – poetų ir rašytojų vardais („Tolstojus", „Puškinas", „Dostojevskis"), „Iljušin" ir „Suchoj" – lakūnų vardais („Čkalovas") .

Incidentai
----------

Nuo 1953 m. iš viso įvyko 127 avarijos ir katastrofos, kurių metu žuvo 6859 žmonės, tame tarpe 20 – aukos ant žemės.

Dukterinės kompanijos
---------------------

* „Джеталлианс Восток" (buvusi „Aeroflot Plius"): 100 % akcijų, užsakomieji, VIP pervežimai;
* „Aeroflot-Cargo": 100 % akcijų (bankrutuojanti).

Kiti faktai
-----------

* Daugybę kartų „Aeroflot" kentėjo dėl Šaltojo karo politikos. Tarp jų 3 kartus nutraukti skrydžiai į JAV: dėl Sovietų invazijos 1979 m. į Afganistaną, Lenkijos įvykių 1981 m. Korėjos „Boeing" sunaikinimo 1983 m.
* „Aeroflot" figūruoja ne viename kino filme: „2001 m. kosminė odisėja", „Bornas: absoliutus pranašumas" (angl. *The Bourne Supremacy*), taip pat „Brolis 2" (rus. *Брат 2*), „Ekipažas" (*Экипаж*), „Mimino" (*Мимино*) ir kt.
* „Aeroflot" – oficialus Sočio 2014 m. žiemos olimpinių žaidynių oro vežėjas.

Šaltiniai
---------

1. ↑  Russia’s Aeroflot Ranked Close to World Best Airlines Archyvuota kopija 2012-10-14 iš Wayback Machine projekto.
2. ↑  Russia to corporatize Rossiya air carrier, merge with Aeroflot Archyvuota kopija 2011-06-06 iš Wayback Machine projekto.
3. ↑  Putin pressures Aeroflot to take Russian-built aircraft
4. ↑
5. ↑
6. ↑
7. ↑


|  |  |
| --- | --- |
|  | **Vikiteka: Aeroflot** – vaizdinė ir garsinė medžiaga  |

Nuorodos
--------

* Archyvuota kopija 2011-02-25 iš Wayback Machine projekto. (rusų kalba)